12.6.2023
DA
Den Europæiske Unions Tidende
C 204/31
Ny national side af euromønter bestemt til at blive sat i omløb (2023/C 204/10)
National side af den nye 2-euroerindringsmønt bestemt til at sættes i omløb, udstedt af San Marino Euromønter, der er bestemt til at blive sat i omløb, har status som lovligt betalingsmiddel i hele euroområdet.
Kommissionen offentliggør alle nye euromønters design for at informere den brede offentlighed og alle, der beskæftiger sig professionelt med mønter, herom (1).
I overensstemmelse med Rådets konklusioner af 10. februar 2009 (2) kan medlemsstaterne i euroområdet og lande, der har indgået monetære aftaler med Den Europæiske Union om udstedelse af euromønter, udstede euroerindringsmønter bestemt til at blive sat i omløb, såfremt visse betingelser er opfyldt, navnlig betingelsen om, at det kun må være 2-euromønter.
Disse mønter har samme tekniske karakteristika som de almindelige 2-euromønter, men bærer på den nationale side et særligt motiv af stor symbolsk betydning i national eller europæisk henseende.
Udstedende stat: San Marino Anledning til erindringsmønten: 500-året for Peruginos død Beskrivelse af designet: Designet viser i midten Jomfru Maria med Jesusbarnet, et udsnit af Peruginos maleri »Madonna med Barnet mellem Sankt Sebastian og Johannes Døberen«, der hænger i Galleria degli Uffizi i Firenze.
Til venstre står i omskrift »PERUGINO«, årstallene »1523« og »2023« samt møntmærket »R«.
Til højre står i omskrift navnet på det udstedende land »SAN MARINO«, og nederst til højre ses designeren Maria Angela Cassols initialer »MAC«.
På møntens ydre ring ses EU-flagets tolv stjerner.
Antal mønter, der vil blive udstedt: 56 000 Udstedelsesdato: April 2023
(1) Jf.
EFT C 373 af 28.12.2001, s.
1, hvor man kan se de nationale sider af alle de mønter, der blev udstedt i 2002.
(2) Jf. konklusionerne fra Rådets møde (økonomi og finans) den 10. februar 2009 og Kommissionens henstilling af 19. december 2008 om fælles retningslinjer for de nationale sider og udstedelsen af euromønter, som er bestemt til at sættes i omløb (EUT L 9 af 14.1.2009, s. 52).